ทันกวินท์ รัฐวัฒก์อังกูร

ทันกวินท์ รัฐวัฒก์อังกูร (Thankawin Ratthawatankul, Ph.D.) เกิดเมื่อปี พ.ศ. 2525 ปัจจุบันดำรงตำแหน่งผู้อำนวยการสถาบันวิจัย มหาวิทยาลัยเนชั่น และ อาจารย์ประจำหลักสูตรบริหารธุรกิจมหาบัณฑิต มหาวิทยาลัยเนชั่น สอนวิชาทางด้านการบริหารธุรกิจ เช่น Strategic Management, Entrepreneurship, Social Enterprise, Business Sustainability และ Business Research เป็นต้น

ดร.ทันกวินท์สำเร็จการศึกษาระดับมัธยมศึกษาจากโรงเรียนเทพศิรินทร์และได้ศึกษาต่อคณะพาณิชยศาสตร์และการบัญชี จุฬาลงกรณ์มหาวิทยาลัย สำเร็จการศึกษาบริหารธุรกิจบัณฑิต สาขาการจัดการธุรกิจระหว่างประเทศ และการจัดการมหาบัณฑิต (การจัดการธุรกิจระหว่างประเทศ) หลักสูตรนานาชาติ ต่อมาได้ศึกษาต่อระดับปริญญาเอกจนสำเร็จการศึกษาหลักสูตรปรัชญาดุษฎีบัณฑิต (บริหารธุรกิจ) มหาวิทยาลัยเชียงใหม่

ดร.ทันกวินท์มีประสบการณ์ทางด้านการศึกษาที่เกี่ยวข้องกับการบริหารธุรกิจ โดยเป็นอาจารย์ประจำหลักสูตร, หลักสูตรบริหารธุรกิจมหาบัณฑิต, มหาวิทยาลัยโยนก จ.ลำปาง. (2554) ซึ่งต่อมาเป็นมหาวิทยาลัยเนชั่น (2555 - ปัจจุบัน) เป็นผู้เขียนกรณีศึกษาและเป็นวิทยากรพิเศษบรรยายร่วมกับหม่อมราชวงศ์ปรีดิยาธร เทวกุล อดีตรองนายกรัฐมนตรี, หลักสูตรการกำกับดูแลกิจการสำหรับกรรมการและผู้บริหารระดับสูงของรัฐวิสาหกิจและองค์การมหาชน จัดโดยสถาบันพัฒนากรรมการและผู้บริหารระดับสูงภาครัฐ ร่วมกับ สถาบันพระปกเกล้า สำนักงานคณะกรรมการนโยบายรัฐวิสาหกิจ และ สำนักงานคณะกรรมการพัฒนาระบบราชการ. (2552) รวมทั้งเป็นวิทยากรพิเศษบรรยายในมหาวิทยาลัยและให้กับหน่วยงานต่าง ๆ เช่น คณะพาณิชยศาสตร์และการบัญชี จุฬาลงกรณ์มหาวิทยาลัย (2549-2555), หลักสูตรบริหารธุรกิจมหาบัณฑิต สาขาวิชาการจัดการโลจิสติกส์และโซ่อุปทาน มหาวิทยาลัยรามคำแหง (2555), โครงการต้นกล้าสีขาว ธนาคารกรุงไทย (2549-2550), โครงการ SMART PROJECT สำนักงานส่งเสริมวิสาหกิจขนาดกลางและขนาดย่อม (2550). และ โครงการเสริมสร้างผู้ประกอบการ รุ่นเยาว์ ครั้งที่ 1 และ 2 ซึ่งจัดโดย สำนักงานส่งเสริมวิสาหกิจขนาดกลางและขนาดย่อม ร่วมกับ คณะพาณิชยศาสตร์และการบัญชี จุฬาลงกรณ์มหาวิทยาลัย

ดร.ทันกวินท์ยังมีประสบการณ์เป็น Manager, Consumer Insight ของบริษัทวิจัยตลาด The Nielsen Company (Thailand)ได้รับเชิญให้เป็นผู้นำวิจัยจาก Sasin Centre for Sustainability Management, สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย เพื่อจัดทำโครงการวิจัยนำร่องเพื่อแสวงหาแนวทางการน้อมนำปรัชญาของเศรษฐกิจพอเพียงมาปรับใช้ในภาคธุรกิจ รวมทั้งได้ทำวิจัยและนำเสนอผลงานวิจัยเกี่ยวกับการเสริมสร้างขีดความสามารถทางการแข่งขันของธุรกิจขนาดกลางและขนาดย่อม ตลอดจนการบริหารธุรกิจที่ยั่งยืนในการประชุมวิชาการในระดับนานาชาติ

ดร.ทันกวินท์มีประสบการณ์ด้านการบริหารการศึกษา ได้แก่ เป็นผู้อำนวยการหลักสูตร (2554) ผู้ช่วยผู้อำนวยการฝ่ายวิชาการ (2555) และ กรรมการพัฒนาองค์กร (2556)สถาบันออกแบบนานาชาติชนาพัฒน์ (CIDI) เป็นรักษาการอธิการบดี มหาวิทยาลัยเนชั่น จ.ลำปาง เป็นกรรมการสภามหาวิทยาลัย เลขานุการสภามหาวิทยาลัย ผู้ช่วยอธิการบดี ฝ่ายแผนงาน และ ผู้ช่วยอธิการบดี ฝ่ายบัณฑิตศึกษามหาวิทยาลัยโยนก จ.ลำปาง และเป็นวิทยากรพิเศษด้านการบริหารธุรกิจบรรยายในหัวข้อทางการจัดการ การบริหารเชิงกลยุทธ์ และการวางแผนธุรกิจ

ดร.ทันกวินท์ยังเป็นที่ปรึกษาร้านภูฟ้า(โครงการตามพระราชดำริสมเด็จพระเทพรัตนราชสุดาฯ สยามบรมราชกุมารี). (2553) และที่ปรึกษา, ห้างหุ้นส่วนจำกัดแพมเพ็ท. (2547) รวมทั้งได้รับการแต่งตั้งให้เป็นผู้ทรงคุณวุฒิ, คณะทำงานกิจกรรมการเพิ่มมูลค่าเพิ่มด้วยการพัฒนาผลิตภัณฑ์ OTOP (OTOP NEXT), สำนักงานส่งเสริมวิสาหกิจขนาดกลางและขนาดย่อม. (2555) และกรรมการตัดสิน, รางวัลสุดยอดผลิตภัณฑ์ OTOP PLUS 2012, สำนักงานส่งเสริมวิสาหกิจขนาดกลางและขนาดย่อม. (2555)

นอกจากนี้ยังเป็นหัวหน้าโครงการสร้างเสริมผู้ประกอบการรุ่นเยาว์ การประกวดแผนธุรกิจชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี ครั้งที่ 1 - 2, มหาวิทยาลัยโยนก จ.ลำปาง. (2549-2550) และเป็นผู้จัดการโครงการสร้างเสริมผู้ประกอบการ SMEsรุ่นเยาว์, สำนักงานส่งเสริมวิสาหกิจขนาดกลางและขนาดย่อม และ คณะพาณิชยศาสตร์และการบัญชี จุฬาลงกรณ์มหาวิทยาลัย. (2549) ตลอดจนเป็นวิทยากรพิเศษโครงการกรุงไทยต้นกล้าสีขาว ซึ่งจัดโดย ธนาคารกรุงไทยร่วมกับ คณะพาณิชยศาสตร์และการบัญชี จุฬาลงกรณ์มหาวิทยาลัย,โครงการ SMART Project ครั้งที่ 1 ซึ่งจัดโดยสำนักงานส่งเสริมวิสาหกิจขนาดกลางและขนาดย่อม (สสว.)ร่วมกับ คณะพาณิชยศาสตร์และการบัญชี จุฬาลงกรณ์มหาวิทยาลัย

ดร.ทันกวินท์ได้รับการแต่งตั้งให้เป็นกรรมการและเลขานุการคณะอนุกรรมการด้านวิชาการในศูนย์พัฒนาการเมืองการปกครองในระบอบประชาธิปไตยอันมีพระมหากษัตริย์ทรงเป็นประมุข จ.ลำปาง, กรรมการและเลขานุการคณะอนุกรรมาธิการด้านวิชาการในคณะกรรมาธิการสามัญรับฟังความคิดเห็นและการมีส่วนร่วมของประชาชนจังหวัดลำปาง, วิทยากรกระบวนการการสัมมนารับฟังความคิดเห็นสื่อมวลชนท้องถิ่นในภาคเหนือและภาคตะวันออกเฉียงเหนือ เพื่อเตรียมการจัดตั้งสภาพัฒนาการเมืองและแผนแม่บทพัฒนาการเมืองซึ่งจัดโดยคณะอนุกรรมการรับฟังความคิดเห็นในคณะกรรมการเตรียมการจัดตั้งสภาพัฒนาการเมืองและยกร่างแผนแม่บทพัฒนาการเมือง สำนักเลขาธิการนายกรัฐมนตรี, กรรมการดำเนินงานจัดเวทีเสวนาประชาชนเพื่อรับฟังความเดือดร้อนของเกษตรกรในภาคเหนือตอนบน ซึ่งจัดโดยสำนักนายกรัฐมนตรี และ ศูนย์นิติธรรมรัฐ มหาวิทยาลัยโยนก จ.ลำปาง, กรรมการศูนย์นิติธรรมรัฐ มหาวิทยาลัยโยนก จ.ลำปาง, และ คณะทำงานศูนย์เฝ้าระวังสื่อ Media Watch ตรวจสอบการเลือกตั้งสมาชิกสภาผู้แทนราษฎร เมื่อวันที่ 2 เมษายน พ.ศ. 2549

ดร.ทันกวินท์ยังมีประสบการณ์ด้านอื่น ๆ คือ เป็นผู้ดำเนินรายการวิเคราะห์ข่าวต่างประเทศ "เกาะกระแสโลก" ซึ่งออกอากาศทางสถานีวิทยุของอสมท. F.M. 100.5 เป็น ผู้สื่อข่าวและผู้เรียบเรียงข่าว สำนักข่าวไทย บริษัท อสมท จำกัด (มหาชน)